# **POLITIMESTERSKAP I HÅNDBALL 2025**

Kristiansand, 7. – 9. april 2025

**GENERELT:**

Alle spillere på et lag skal være medlem av samme politiidrettslag. Evt. må det søkes om dispensasjon for å delta på annet lag. Søknad sendes grenleder for håndball NPI, Hanne Blekkan, [hanne.blekkan@politiet.no](mailto:hanne.blekkan@politiet.no). Håper distriktene ser på muligheten for å stille med flere lag dersom det er nok spillere.

Vi presiserer at om enkelte lag utover i turneringen mangler spillere for å gjennomføre kamper, så kan man låne fra andre lag for å sikre at kampene blir spilt. Dette medfører allikevel at lag som låner spillere, taper kampen.

Kampene spilles i Gimlehallen i Kristiansand. Gimlehallen har tre håndballbaner. Hallen ligger i gåavstand fra busstoppet som heter "Universitetet" i Kristiansand. Det er kort vei fra hotellet til busstoppet ved Kvadraturen videregående skole. Alle busser merket "M" kan tas. Det tar ca. 5 min. med buss til hallen.

Kampprogram og regler vil komme senere.

Påmelding skjer via **Profixio**. Sjekk Facebook gruppen:

"Politimesterskap håndball, 2025 Kristiansand".

Til de laglederne som ikke er med i vår felles Messenger gruppe, gjerne gi meg en lyd, så legger jeg deg til. Kommer til å holde alle lagledere oppdatert via Messenger, som en enkel kommunikasjonsmåte før, under og etter mesterskapet.

Frist for påmelding er satt til **15. februar 2025.**

Ingen lag er å anse som påmeldt før startkontingenten på kr. 1500 pr. lag er betalt. Betaling av påmeldingsavgift skjer til:

**Kristiansand politiidrettslag – kontonummer: 3060.22.29560**

Merk påmelding med lag og klasse. Frist for betaling er lik som påmeldingsfrist.

**Husk at distriktene tjenesteplanlegger langt frem i tid, så søknad om idrettspermisjon må komme med på neste tjenesteplanlegging 😊**

***Til info:*** Høsten 2025 er det EPM for kvinner i Ungarn. Uttak til landslaget vil skje etter PM, og det er derfor en fin arena å vise seg frem på!

**OVERNATTING:**

Det er gjort avtale med Scandic Bystranda. Dette er et hotell i Kristiansand sentrum. Scandic Bystranda ligger i Østre Strandgate 74, som er ca. 350 meter unna busstoppet ved Kvadraturen videregående skole. Det tar kun 2 min. å gå. Hotellet ligger på selve bystranda i Kristiansand. Det ligger også vegg-i-vegg med Aquarama, Sørlandets største badeland.

I første omgang har vi fått reservert 80 stk. dobbeltrom. Det skal være godt med hotellrom i størrelsen 3- og 4 mannsrom. Så hotellrom er det nok av på dette hotellet.

|  |
| --- |
| **Pris per rom pr. natt inkl. frokost på Scandic Bystranda:**  Enkeltrom 1190,-  Dobbeltrom 1390,-  Trippelrom 1590,-  Firemannsrom 1780,-  Bestillingen skjer ved å sende mail til [meeting@scandichotels.com](mailto:meeting@scandichotels.com) og skrive inn referansenummer: **97601146.** |

**BLI KJENT KVELD:**

Vi kommer tilbake vedr. "Bli kjent kveld på mandagen" 😊 Vi har ikke satt opp noe opplegg for "Bli kjent kveld" i år. Men det kan alltids endres!! Vi har minst like mange fine utesteder som Bergen her på Sørlandet! Hvis ikke finnes det er stor bar i lobbyen på hotellet, med en stor lounge. Den kan anbefales!

**BANKETT:**

Bankett for deltagerne vil bli holdt tirsdag 8. april på Hartmanns brygge, adr: Nodeviga 1. Dette er kun 900 meter gange fra hotellet og tar ca. 10 min å gå. Det vil bli servert enkel mat som metter, og en bar som kan by på det meste 😊

Pris per deltager er kr. 300,00. Betaling til banketten gjøres lagvis innen 1. mars til samme kontonummer som påmeldingsavgiften. Banketten betales som egen betaling og merkes med klasse, lagsnavn og antall deltagere.

Sjekk profixio for påmelding.

**REISEDEKNING:**

Viser til NPI's bestemmelser for reisedekning. Les dette nøye!

**Oppsummert:**

Reiseutgifter beregnes etter billigste måte. Egenandel er kr. 500 per person. Unntatt er studenter ved PHS som ikke betaler egenandel. Reisedekning utbetales **ETTER** PM. Sjekk bestemmelsene for hva NPI dekker inntil på de ulike transportmulighetene. Her kan det være lurt å bestille tidlig.

Politiidrettslagets leder eller reiseansvarlig per politiidrettslag sender inn samlet reiseregning pr mail til [kontor@politiidrett.no](mailto:kontor@politiidrett.no).

Reiseregning må sendes inn UMIDDELBART etter PM.

Hjemreise tidspunkt: Når arrangementet er over! 😊 Pleier å være i 14-15 tiden på onsdagen.

**FORSIKRING:**

Alle spillerne er selv ansvarlige for forsikring. Ytterligere informasjon, se [www.politiidrett.no](http://www.politiidrett.no/) under OM NORGES POLITIIDRETT/FORSIKRING

**GDPR:**

Reglene tilsier at vi må spørre alle deltagere om personopplysninger (navn og PIL) om bilder kan legges ut på vår hjemmeside Politiidrett.no og ev. Facebook grupper. Skjema for erklæring om bruk av personopplysninger **skal** leveres før første kamp. Viser til Lagt som vedlegg til innbydelsen.

**KONTAKTPERSON:**

Arr. leder: Marilyn Cecilie Rugsveen, [marilyn.cecilie.rugsveen@politiet.no](mailto:marilyn.cecilie.rugsveen@politiet.no), mob: 464 80 366